**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts.2) Nepieciešamība steidzami piešķirt papildu valsts budžeta līdzfinansējumu Latvijas nacionālajai vīriešu florbola izlasei, lai nodrošinātu tās gatavošanos un dalību 2012.gada pasaules čempionāta finālturnīrā Cīrihē (Šveice) (turpmāk – Čempionāts).3) Latvijas Nacionālās sporta padomes 2012.gada 11.oktobra sēdē nolemtais (prot. Nr.4 11.§ 11.3.apakšpunkts). |
| 2. | Pašreizējā situācija un problēmas | Izglītības un zinātnes ministrija (turpmāk – ministrija), kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 5.21.5 punktu atbilstoši likumā par valsts budžetu kārtējam gadam piešķirtajai apropriācijai administrē sportam piešķirtos valsts budžeta līdzekļus, kā arī saskaņā ar Ministru kabineta 2003.gada 9.jūlija noteikumu Nr.422 „Latvijas Nacionālās sporta padomes nolikums” 15.punktu nodrošina Latvijas Nacionālās sporta padomes sekretariāta pienākumu izpildi, ir saņēmusi biedrības „Latvijas Florbola savienība” (turpmāk – LFS) 2012.gada 26.septembra vēstuli Nr. 1-4/113 (turpmāk – vēstule), kurā LFS lūdz piešķirt papildu valsts budžeta finansējumu 46`181 latu apmērā, lai nodrošinātu Latvijas nacionālās vīriešu florbola izlases gatavošanās posmu un dalību Čempionātā, kurš norisināsies no 2012.gada 2. – 9.decembrim. LFS vēstulē norādīts gan steidzamības pamatojums finansējuma piešķiršanai, gan arī iespējamo risku uzskaitījums līdzekļu nepiešķiršanas gadījumā.Saskaņā ar Sporta likuma 13.panta piekto daļu valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un Olimpisko spēļu atlases turnīros un finālsacensībās Ministru kabineta noteiktajā kārtībā. Minētā kārtība ir noteikta Ministru kabineta 2009.gada 28.jūlija noteikumos Nr.819 „Kārtība, kādā valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās”. Finansējuma avots, lai nodrošinātu valsts izlases komandu sporta spēlēs gatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās, ir ministrijas valsts budžeta programmas 09.00.00 „Sports” apakšprogramma 09.21.00 „Augstas klases sasniegumu sports”, no kuras šim mērķim ar ministrijas 2012.gada 31.janvāra rīkojumu Nr.32 „Par komandu sporta spēļu sporta federācijām pieejamā finansējuma apmēru 2012.gadā” tika paredzēti līdzekļi 500`000 latu apmērā. Ar ministrijas 2012.gada 9.marta lēmumu Nr.116 LFS no ministrijas 2012.gada valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” visu florbola izlašu (jauniešu, junioru un pieaugušo) darbības nodrošināšanai tika piešķirts finansējums 11`428 latu apmērā. Vienlaikus ir norādāms, ka LFS finanšu pieprasījums 2012.gadam visu florbola izlašu (jauniešu, junioru un pieaugušo) darbības nodrošināšanai bija 240`480 latus.Ar 2012.gada 13.septembrī Saeimā pieņemto likumu „Grozījumi likumā „Par valsts budžetu 2012.gadam”” LFS ir piešķirts finansējums 14`000 latu apmērā, lai nodrošinātu Latvijas nacionālās vīriešu florbola izlases gatavošanos un dalību 2012.gada pasaules čempionātā florbolā Šveicē (saskaņā ar Ministru kabineta 2012.gada 10.jūlija sēdes protokola Nr. 39 51.§ 17.1.apakšpunktu), tomēr kopējā LFS izdevumu tāme gatavošanās un dalības nodrošināšanai Čempionātā ir 46`181 lats, tādejādi šobrīd deficīts ir 32`181 lats.Ministrijas rīcībā nav nepieciešamie līdzekļi, jo visi finanšu līdzekļi 2012.gadam valsts budžeta programmā 09.00.00 „Sports”, t.sk. apakšprogrammā 09.09.00 „Sporta federācijas un sporta pasākumi” un 09.21.00 „Augstas klases sasniegumu sports”, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – Izglītības un zinātnes ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz ministrijas tiesības samazināt līguma summu tikai tad, ja tiek izdarīti grozījumi likumā „Par valsts budžetu 2012.gadam”, vai sporta federācija neievēro pielīgtās saistības). Papildus finansējuma pārdale no citām ministrijas pamatbudžeta apakšprogrammām nav iespējama, jo tādejādi finansējuma nepietiekamība izveidotos citu ministrijas nodrošināto valsts pamatfunkciju īstenošanai.Izvērtējot LFS finanšu pieprasījumu un iespējamos riskus līdzekļu nepiešķiršanas gadījumā (t.sk. starptautiskās sporta federācijas sankciju piemērošanu iespējamību pret nacionālo (Latvijas) sporta federāciju – izlašu diskvalifikācija no visiem starptautiskiem turnīriem uz vairākiem gadiem, lieli naudas sodi u.tml., kas var negatīvi ietekmēt gan attiecīgā sporta veida attīstību Latvijā, gan arī Latvijas tēlu Eiropas un pasaules sporta sacensību apritē), ministrija atzīst nepieciešamību steidzami meklēt iespējamos risinājuma variantus, lai vismaz daļēji varētu segt LFS izdevumus saistībā ar Latvijas nacionālās vīriešu florbola izlases sagatavošanos un dalību Čempionātā. Minētais jautājums tika izskatīts Latvijas Nacionālās sporta padomes 2012.gada 11.oktobra (prot. Nr. 4 11.3.apakšpunkts) sēdē, uzklausot arī LFS prezidenta I.Pētersona viedokli, kā rezultātā tika nolemts (prot. Nr. 4 11.3.apakšpunkts) aicināt Ministru kabinetu no Finanšu ministrijas 2012.gada valsts budžeta programmas 02.00.00 „Līdzekļi neparedzētiem gadījumiem” piešķirt LFS 9`000 latus, lai nodrošinātu Latvijas vīriešu florbola izlases dalību 2012.gada pasaules čempionātā florbolā Šveicē, kas kopā ar jau piešķirtajiem valsts budžeta līdzekļiem nodrošinātu valsts finansiālo atbalstu 50% apmērā LFS sagatavotajā izdevumu tāmē iekļauto izdevumu pozīciju kopsummas.Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. LFS pieprasījums ir attiecināmi uz šīm pazīmēm. Ņemot vērā iepriekš minēto, ministrija ir sagatavojusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts). |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt ministrijai 9 000 latus pārskaitīšanai LFS, lai segtu izdevumus, kas saistīti ar Latvijas nacionālās vīriešu florbola izlases gatavošanos un dalību Čempionātā. Anotācijas I sadaļas 2.punktā minētā problēma tiks atrisināta pilnībā. |
| 5. | Projekta izstrādē iesaistītās institūcijas | Ministrija un LFS. |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku.Pastarpināti Rīkojuma projekts attiecas uz budžeta un finanšu politiku, kā arī publiskās pārvaldes politiku. |

|  |
| --- |
| II. Tiesību akta projekta ietekme uz sabiedrību |
| Nav attiecināms |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **14** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **14** | **+9** | **0** | **0** | **0** |
| 2.1. valsts pamatbudžets | 14 | +9 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | **-9** | 0 | 0 | 0 |
| 3.1. valsts pamatbudžets | 0 | -9 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **+9** | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar ministrijas 2012.gada 9.marta lēmumu Nr.116 biedrībai „Latvijas Florbola savienība” no ministrijas 2012.gada valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” visu florbola izlašu (jauniešu, junioru un pieaugušo) darbības nodrošināšanai piešķirts finansējums 11`428 latu apmērā. Papildus minētam neliels valsts finansiālais atbalsts (8`049 lati) florbola izlašu darbības nodrošināšanai 2012.gadā ir ticis piešķirts no biedrībai „Latvijas Sporta federāciju padome” piešķirtās valsts dotācijas. Tajā pat laikā, ņemot vērā faktu, ka minētie līdzekļi izmantojami dažādu LFS programmu un pasākumu īstenošanai, tie nav uzskatāmi par iezīmētu mērķfinansējumu Latvijas nacionālās vīriešu florbola izlases gatavošanos un dalību Čempionātā.Vienīgais iezīmētais mērķfinansējums no valsts budžeta LFS, lai nodrošinātu Latvijas nacionālās vīriešu florbola izlases gatavošanos un dalību Čempionātā, ir likumā „Grozījumi likumā „Par valsts budžetu 2012.gadam”” piešķirtie līdzekļi 14`000 latu apmērā.Kopējo LFS izdevumu tāmi, lai nodrošinātu Latvijas nacionālās vīriešu florbola izlases gatavošanos un dalību Čempionātā, skatīt LFS vēstules pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”.Informāciju par apropriācijas izmaiņām likuma par valsts budžetu attiecīgajam gadam pielikumā „Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) ministrija iesniegs Finanšu ministrijā pēc Rīkojuma projekta pieņemšanas Ministru kabinetā. |

Anotācijas IV – VII sadaļa – Rīkojuma projekts šīs jomas neskar.

Izglītības un zinātnes ministrs R.Ķīlis

Valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L.Sīka

25.010.2012 11:17

Izglītības un zinātnes ministrijas

Sporta un jaunatnes departamenta

vecākais referents K.Randohs

67047982, kaspars.randohs@izm.gov.lv